text:  Spolužiaci mi kedysi dávno v turbulentných 90 tych rokoch vraveli, že nemám pozerať Rockyho V., vraj sa tam vôbec neboxuje a Rocky na konci nahádže na ulici nejakému týpkovi s účesom Jágra v modrej šušťačke. S týmto traumatickým popisom som sa ku filmu dostal až po 20. rokoch a nebolo to veru vôbec zlé. Späť sú špinavé, zimné a bezútešné ulice amerického predmestia, ktoré dotvárali skvelú atmosféru prvého dielu. Na rozdiel od predchádzajúcich dielov (okrem samozrejme úvodného) sa na ploche 100 minút snažia autori rozohrať hneď niekoľko osobných drám, čo je veľkou devízou Rockyho V. Samozrejme, nie je to žiadna veľká filmárčina a spôsob akým Balboovci prišli o majetok je prinajmenšom úsmevný,ale príbeh adekvátne dotvára ďalšiu časť života boxeristickej legendy. Finálny záber na tešiaceho kňaza zaraďujem ako TOP 2 najtrápnejší moment série hneď za hovoriaceho robota zo IV, dielu. 7/10
item_title: Rocky V
item_directors: John G. Avildsen
item_screenwriters: Sylvester Stallone
item_cast: Sylvester Stallone Talia Shire Burt Young Sage Stallone Burgess Meredith Tommy Morrison Richard Gant Tony Burton Kevin Connolly Delia Sheppard Lloyd Kaufman John Timmons Joe Sabatino Danny Epper Ben Piazza Dale Jacoby Jimmy Gambina Diana Lewis Don Sherman Del Weston Helena Carroll Patrick Cronin Michael Buffer Tony Munafo Jodi Letizia Jane Marla Robbins Lou Fillipo Jon Kuyper Paul Micale Michael Pataki G. Larry Butler